ETA:n sekakomitean päätös N:o 9/2000, tehty 28 päivänä tammikuuta 2000, ETA-sopimuksen liitteen VI (Sosiaaliturva) muuttamisesta



Virallinen lehti nro L 103 , 12/04/2001 s. 0018 - 0019



ETA:n sekakomitean päätös N:o 9/2000, tehty 28 päivänä tammikuuta 2000, ETA-sopimuksen liitteen VI (Sosiaaliturva) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite VI muutettiin 25 päivänä kesäkuuta 1999 tehdyllä ETA:n sekakomitean päätöksellä N:o 81/1999(1). (2) Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta 29 päivänä huhtikuuta 1999 annettu neuvoston asetus (EY) N:o 1399/1999(2) olisi otettava osaksi sopimusta. (3) Asetuksella (EY) N:o 1399/1999 lisätään liite VIII asetukseen (ETY) N:o 1408/71. Tätä sopimusta sovellettaessa liitteessä VIII on oltava myös viittaukset Islantiin, Liechtensteiniin ja Norjaan. (4) Sopimuksen liitteessä VI määrättyjä EFTA-valtioiden siirtotyöläisten sosiaaliturvan hallintotoimikuntaan osallistumisen yksityiskohtaisia ehtoja muutettiin 26 päivänä maaliskuuta 1999 tehdyllä ETA:n sekakomitean päätöksellä N:o 34/1999(3) sen osoittamiseksi, että EFTA-valtiot osallistuvat hallinnollisen toimikunnan yhteydessä toimivaan tekniseen toimikuntaan. Sopimuksen liitteessä VI oleva II alakohtainen mukautus olisi saatettava ajan tasalle tämän osallistumisen osoittamiseksi, ON PÄÄTTÄNYT SEURAAVAA: 1 artikla Muutetaan sopimuksen liitteessä VI oleva 1 kohta (neuvoston asetus (ETY) N:o 1408/71) seuraavasti: 1) Lisätään ennen mukautuksia luetelmakohta seuraavasti: "- 399 R 1399: Neuvoston asetus (EY) N:o 1399/1999, annettu 29 päivänä huhtikuuta 1999 (EYVL L 164, 30.6.1999, s. 1)." 2) Lisätään u mukautuksen jälkeen luetelmakohta seuraavasti: "v) Lisätään liitteeseen VIII seuraava: P. ISLANTI Ei mitään. Q. LIECHTENSTEIN Ei mitään. R. NORJA Ei mitään." 2 artikla Lisätään sopimuksen liitteessä VI olevaan 2 kohtaan (neuvoston asetus (ETY) N:o 574/72) ennen mukautuksia luetelmakohta seuraavasti: "- 399 R 1399: Neuvoston asetus (EY) N:o 1399/1999, annettu 29 päivänä huhtikuuta 1999 (EYVL L 164, 30.6.1999, s. 1)." 3 artikla Korvataan sopimuksen liitteessä VI olevassa II alakohtaisessa mukautuksessa sanat "hallintotoimikunnan yhteydessä toimivalle tilintarkastuslautakunnalle annetut oikeudet ja velvollisuudet" sanoilla "mainitun hallintotoimikunnan yhteydessä toimiville tilintarkastuslautakunnalle ja tekniselle toimikunnalle annetut oikeudet ja velvollisuudet,". 4 artikla Asetuksen (EY) N:o 1399/1999 islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaisia. 5 artikla Tämä päätös tulee voimaan 29 päivänä tammikuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 6 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä tammikuuta 2000. ETA:n sekakomitean puolesta F. Barbaso Puheenjohtaja (1) EYVL L 296, 23.11.2000, s. 37. (2) EYVL L 164, 30.6.1999, s. 1. (3) EYVL L 266, 19.10.2000, s. 20. (4) Valtiosäännön asettamista vaatimuksista on ilmoitettu.